Oziq-ovqat va qishloq xoʻjaligi sohasida islohotlarni tadqiq qilish, strategik rejalashtirish hamda boshqarish tizimini yanada takomillashtirish chora-tadbirlari toʻgʻrisida
(resolution, 2025-02-18)

Oziq-ovqat va qishloq xoʻjaligi sohasida islohotlarni strategik rejalashtirish va tahlil qilish hamda investitsiya loyihalari samaradorligini oʻrganish asosida moliyalashtirishning uzviy tizimini yaratish, sohaga jalb etilgan xalqaro moliya institutlari mablagʻlarining ishlatilishi samaradorligini ilmiy asoslangan holda baholash va ilm-fan natijalarini amaliyotga joriy etishning samarali tizimini yaratish maqsadida: 1. Qishloq xoʻjaligida bilim va innovatsiyalar milliy markazi tizimidagi Qishloq xoʻjaligi va oziq-ovqat sohasi iqtisodiyoti ilmiy-tadqiqot instituti negizida Qishloq xoʻjaligi vazirligi huzuridagi Oziq-ovqat va qishloq xoʻjaligi sohasida strategik rivojlanish va tadqiqotlar xalqaro markazi (keyingi oʻrinlarda — Markaz) tashkil etilsin. 2. Quyidagilar Markazning asosiy vazifalari etib belgilansin: oziq-ovqat va qishloq xoʻjaligi sohasini institutsional tahlil qilish va islohotlarning asosiy yoʻnalishlarini ishlab chiqish; oziq-ovqat va qishloq xoʻjaligi sohasida bozor munosabatlarini rivojlantirishning ilmiy-nazariy asoslarini tadqiq qilish; sohadagi islohotlarning taʼsirchanligini va ilmiy tadqiqotlarning amaliy natijalari samaradorligini baholash; sohani rivojlantirish boʻyicha qisqa, oʻrta va uzoq muddatli rejalar hamda strategiyalar ishlab chiqish; oziq-ovqat va qishloq xoʻjaligi taʼminoti sohasidagi, shuningdek, tadbirkorlikni qoʻllab-quvvatlash va rivojlantirishga qaratilgan loyihalarni (kredit va grant), shu jumladan investitsiya loyihalarini ishlab chiqish va shakllantirishga koʻmaklashish; sohadagi axborot va statistik maʼlumotlarni tizimlashtirish hamda ulardan foydalanishning samarali tizimini yaratish; oziq-ovqat va qishloq xoʻjaligi sohasidagi loyihalarni amalga oshirish uchun xorijiy investitsiyalarni, xalqaro moliya institutlari va xorijiy hukumat moliya tashkilotlarining (keyingi oʻrinlarda — XMI va XHMT) kredit va grantlarini jalb qilish; loyihalarni amalga oshirish boʻyicha kreditlar va grantlar olish uchun zarur boʻlgan hujjatlarni tijorat banklariga taqdim etishda tadbirkorlik subyektlariga konsalting xizmatlari va amaliy yordam koʻrsatish; sohadagi barcha grant, texnik koʻmak va kredit loyihalarini va dasturlarni boshqarish, muvofiqlashtirish va samaradorligini monitoring qilish hamda ularning qishloq xoʻjaligini rivojlantirish strategiyasi bilan uygʻunligini taʼminlash. 3. Markaz Agrosanoatni rivojlantirish agentligi bilan birgalikda xorijiy ekspertlar ishtirokida xalqaro moliya institutlarining grant mablagʻlari hisobidan: 2022-2023-yillarda hududlarning tuproq iqlim sharoitidan kelib chiqib, har bir tumanda xususiy sektorni jalb qilgan holda bogʻ va tokzorlarni barpo etish, sabzavot, kartoshka, poliz, dukkakli va moyli ekinlarni yetishtirish boʻyicha koʻrgazmali dala maydonlarini tashkil qilish choralarini koʻrsin. Bunda, har yili barpo etiladigan koʻrgazmali dala maydonlari roʻyxati Qishloq xoʻjaligi vazirligi bilan kelishilgan holda Markaz direktori tomonidan tasdiqlanadi; har oyda bitta hududda xorijiy va mahalliy malakali mutaxassislar ishtirokida bogʻ, tokzorlar barpo etish, sabzavot, kartoshka, poliz, dukkakli va moyli ekinlar, dorivor oʻsimliklarni yetishtirish, ularni qayta ishlash, eksport qilish boʻyicha seminar-treninglar oʻtkazib borsin. 4. Belgilansinki, Markaz: Qishloq xoʻjaligida bilim va innovatsiyalar milliy markaziga oziq-ovqat va qishloq xoʻjaligi sohasining ustuvor yoʻnalishlari sifatida global, mintaqaviy va hududiy muammolar, shuningdek, qishloq xoʻjaligining agrobiznes, logistika, investitsiya va boshqa dolzarb mavzularini taqdim etadi; Qishloq xoʻjaligi vazirligi tomonidan amalga oshirilayotgan XMI va XHMT kredit hamda grant loyihalarini amalga oshirishga masʼul hisoblanadi; xorijiy investitsiyalar, grantlar, XMI va XHMT mablagʻlari hamda budjet mablagʻlari hisobidan moliyalashtiriladigan oziq-ovqat va qishloq xoʻjaligi sohasidagi loyihalarni va ilmiy-tadqiqot faoliyatini amalga oshiradigan vakolatli davlat muassasasi hisoblanadi; ilmiy-tadqiqot natijalarini baholash, davlat ilmiy dasturlari doirasida loyihalarni amalga oshirishda belgilangan tartibda Innovatsion rivojlanish agentligi bilan hamkorlik qiladi; Qishloq xoʻjaligida bilim va innovatsiyalar milliy markazi tizimidagi Qishloq xoʻjaligi va oziq-ovqat sohasi iqtisodiyoti ilmiy-tadqiqot institutining huquqlari, majburiyatlari va shartnomalari boʻyicha huquqiy vorisi hisoblanadi. 5. Markazga: malakali mahalliy va xorijiy mutaxassislarni shartnoma asosida jalb qilish hamda xalqaro tashkilotlar va xorijiy yuridik shaxslar bilan shartnomalar tuzish; oziq-ovqat va qishloq xoʻjaligi sohasi iqtisodiyoti hamda strategiyasi yoʻnalishida oliy taʼlimdan keyingi taʼlimni tashkil etish hamda ushbu sohada ilmiy tadqiqotlarni amalga oshirish va qonunchilik hujjatlarida ilmiy tashkilotlar uchun joriy etilgan imtiyozlardan foydalanish huquqi berilsin. 6. Qishloq xoʻjaligi vazirligi (J. Xodjayev) ikki oy muddatda Markaz huzurida rivojlangan xorijiy ilmiy muassasalar bilan hamkorlikda oziq-ovqat va qishloq xoʻjaligi sohasini institutsional tahlil qilish va islohotlarning asosiy yoʻnalishlarini ishlab chiqish, sohadagi global, mintaqaviy va hududiy muammolarning hamda agroklasterlar faoliyatining ilmiy-nazariy asoslarini tadqiq qilish maqsadida ilmiy kengash tashkil etsin. 7. Qishloq xoʻjaligi vazirligi huzuridagi Oziq-ovqat va qishloq xoʻjaligi sohasida strategik rivojlanish va tadqiqotlar xalqaro markazining tuzilmasi hamda uning hududiy iqtisodiy tahlil va meʼyorlash markazlarining namunaviy tuzilmasi 1 va 2-ilovalarga muvofiq tasdiqlansin. 8. Belgilansinki: Markaz zimmasiga yuklatilgan vazifalarni oʻz vaqtida, sifatli bajarishga, loyihani amalga oshirish masalalariga taalluqli oʻzi tayyorlagan hujjatlar va boshqa maʼlumotlarning ishonchliligi uchun hamda XMI va XHMTning kredit mablagʻlaridan maqsadli va samarali foydalanishga javobgar hisoblanadi; Markaz tender savdolarida raqobatni kuchaytirish maqsadida mahalliy ishlab chiqaruvchilar va pudratchilarni, xalqaro kompaniyalarni, jamoatchilikni keng jalb etish uchun zarur chora-tadbirlarni amalga oshiradi va xaridlar toʻgʻrisidagi axborotdan qonunchilik hujjatlarida belgilangan tartibda toʻliq, oʻz vaqtida, erkin foydalanish imkoniyatini taʼminlagan holda uni axborot portaliga joylashtiradi (bundan qonunchilik hujjatlarida nazarda tutilgan hollar mustasno); Markaz investitsiya loyihalarini amalga oshirish samaradorligini, asosiy kapitalga kiritilgan mablagʻlarni va texnik-iqtisodiy asoslarda nazarda tutilgan natijalarga erishilganligini baholovchi tizimni joriy etish, shu jumladan loyiha natijalarini (mijozbay) baholash hisobotlarini umumlashtiradi, tahlil qiladi va har oy Investitsiyalar va tashqi savdo vazirligi hamda Vazirlar Mahkamasiga kiritib boradi; Markaz davlat tashqi qarzi hisobidan amalga oshirilayotgan va yakunlangan loyihalar boʻyicha oʻzlashtirilgan mablagʻlar hamda erishilgan natijalarga oid maʼlumotlarni muntazam ravishda oʻzining rasmiy veb-saytida eʼlon qilishni taʼminlaydi; Markaz faoliyatini moliyalashtirish Oʻzbekiston Respublikasi Davlat budjeti mablagʻlari, XMI va XHMT tomonidan investitsiya va grant loyihalarini amalga oshirish uchun ajratilgan mablagʻlar, homiylik xayriyalari, xalqaro va xorijiy tashkilotlarning grantlari hamda qonunchilik hujjatlarida taqiqlanmagan boshqa manbalar hisobidan amalga oshiriladi; Markazning ilmiy-tadqiqot ishlari bilan shugʻullanuvchi ilmiy va rahbar xodimlarining ish haqi tegishlicha Oʻzbekiston Respublikasi Davlat budjeti mablagʻlari hisobiga davlat ilmiy dasturlarini amalga oshirishda qatnashuvchi ilmiy va rahbar xodimlarning bazaviy lavozim maoshlari miqdorlariga tenglashtiriladi; Markazning faqat ilmiy-tadqiqot ishlari bilan shugʻullanadigan tuzilmalari xodimlariga ish haqi toʻlash, bino va inshootlarini saqlash xarajatlarini moliyalashtirish, shuningdek, joriy xarajatlarini qoplash Oʻzbekiston Respublikasi Davlat budjeti mablagʻlari hisobidan amalga oshiriladi; Markazning budjetdan moliyalashtiriladigan shtat birliklari 2022-yilda Qishloq xoʻjaligi va oziq-ovqat sohasi iqtisodiyoti ilmiy-tadqiqot institutiga ajratilgan budjet mablagʻlari hisobidan moliyalashtiriladi, keyingi yillardan esa Davlat budjeti parametrlarida nazarda tutiladi; Markaz tomonidan amalga oshirilayotgan loyihalar doirasida yillik xarajatlar XMI va XHMTlar tomonidan loyihaning texnik iqtisodiy asosida tasdiqlangan hamda Moliya vazirligi bilan kelishilgan smeta boʻyicha amalga oshiriladi hamda oʻrnatilgan tartibda ularga tegishli oʻzgartirishlar kiritilishi mumkin; Markazga Oʻzbekiston Respublikasi qishloq xoʻjaligi vaziri tomonidan lavozimga tayinlanadigan va lavozimidan ozod etiladigan direktor rahbarlik qiladi; Markaz direktoriga Investitsiyalar, sanoat va savdo vazirligi, Iqtisodiyot va moliya vazirligi hamda XMI va XHMT bilan kelishilgan holda amalga oshirilayotgan loyihalar doirasida Markaz hamda uning huzuridagi loyihalarni amalga oshirish guruhlari xodimlarining oylik ish haqlarini ikki barobarga oshirish huquqi beriladi (bundan oylik ish haqini xizmatlar koʻrsatish va qoʻshimcha grant mablagʻlarini jalb etish hisobiga oshirish mustasno); Markaz budjetdan tashqari mablagʻlarni boshqarish uchun tijorat banklarida depozit hisob raqami ochishi va undagi mablagʻlardan mustaqil foydalanishi mumkin (budjet tashkilotlarining gʻazna hisob raqamlaridan foydalanishga doir talablar ushbu mablagʻlardan foydalanishga nisbatan tatbiq etilmaydi). 9. Investitsiyalar va tashqi savdo vazirligi ikki oy muddatda Qishloq xoʻjaligida bilim va innovatsiyalar milliy markazi tizimidagi Qishloq xoʻjaligi va oziq-ovqat sohasi iqtisodiyoti ilmiy-tadqiqot instituti negizida Markaz tashkil etilganligi haqida XMI va XHMTga xabarnomalar yuborsin. 10. Markaz Toshkent shahar, Shayxontohur tumani, Labzak koʻchasi, 1 a-uy (1-qavat va yertoʻla) manzilidagi binoga tekin foydalanish huquqi asosida joylashtirilsin. Bunda barcha kommunal va joriy toʻlovlar bilan bogʻliq xarajatlar Markaz mablagʻlari hisobidan qoplanishi belgilab qoʻyilsin. 11. Qaror ijrosini samarali tashkil etish maqsadida: Bosh vazir oʻrinbosari Sh. Gʻaniyev bir hafta muddatda tashkiliy yigʻilish oʻtkazib, Markaz faoliyatini tashkil etish boʻyicha vazifalarni hududlar va ijrochilar kesimida taqsimlaydi; qishloq xoʻjaligi vaziri J. Xodjayev bir oy muddatda Markazning yuqori malakali, zamonaviy bilimlarga ega kadrlar bilan toʻldirilishini hamda faoliyati yoʻlga qoʻyilishini taʼminlaydi. 12. Qishloq xoʻjaligi vazirligi: ikki hafta muddatda Markaz faoliyatini xorijiy davlatlar tajribasi asosida samarali tashkil etish boʻyicha 2022-2023-yillarga moʻljallangan “Yoʻl xaritasi”ni tasdiqlasin; bir oy muddatda Markazning ustavini tasdiqlasin va belgilangan tartibda davlat roʻyxatidan oʻtkazilishini taʼminlasin; ikki oy muddatda qonunchilik hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 13. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga ommaviy axborot vositalari orqali meva-sabzavot mahsulotlari ishlab chiqarish, saqlash, qayta ishlash va qadoqlash boʻyicha amalga oshirilayotgan ishlarni atroflicha yoritib borish tavsiya etilsin. 14. Mazkur qarorning ijrosini tashkil qilishga masʼul va shaxsiy javobgar etib qishloq xoʻjaligi vaziri J.A. Xodjayev belgilansin. Qaror ijrosini har chorakda muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasi Bosh vazirining oʻrinbosari Sh.M. Gʻaniyev zimmasiga yuklansin. Ilmiy kengash Direktor* Direktorning ilmiy ishlar va strategik tahlil boʻyicha birinchi oʻrinbosari* Institutsional islohotlar boʻlimi* 2 Loyiha va dasturlarni monitoring qilish va baholash boʻlimi** Bosh yuriskonsult** Ilmiy ishlanmalarni joriy etish boʻlimi** Maxsus boʻlim* 1 Ilmiy kotib* 1 Iqtisodiy va siyosiy tahlil boʻlimi* 2 Xaridlarni amalga oshirish boʻlimi** Kadrlar boʻyicha bosh mutaxassis* 1 Oziq-ovqat xavfsizligi boʻlimi* 2 Strategik rejalashtirish, dasturlash va muvofiqlashtirish boʻlimi* 2 XMI va XHMT ishtirokidagi loyihalarni amalga oshirish guruhlari*** Devonxona, ijro intizomi va murojaatlar boʻlimi* 2 Tabiiy resurslardan samarali foydalanishni tadqiq etish boʻlimi* 2 XMI va XHMT ishtirokidagi loyihalarni amalga oshirish guruhlarining hududiy vakillari*** Axborot va kommunikatsiyalarni boshqarish boʻlimi* 2 Bosh buxgalter* 1 Agrobiznes subyektlari faoliyatini va marketingni rivojlantirish boʻlimi* 2 Maʼmuriy-xoʻjalik boʻlimi** 12 ta hududiy iqtisodiy tahlil va meʼyorlashtirish markazlari* “Agroiqtisodiyot” ilmiy-amaliy jurnali** Boshliq* Qishloq xoʻjaligi tarmoqlarida iqtisodiy tahlilni amalga oshirish boʻyicha bosh mutaxassis* 1 Ilmiy ishlanmalarni joriy etish va marketing boʻlinmasi**** 2 Bosh buxgalter* 1 Yordamchi xodimlar*** XMI va XHMT ishtirokidagi loyihalarni amalga oshirish guruhlarining hududiy vakillari**